এখানে আমরা প্রত্যেকটা বস্তু নেয়ার সময় দুটি জিনিস দেখছি। যদি আমাদের বস্তুটির সাইজ ব্যাগের সাইজের থেকে বড় হয়, তাহলে আমরা বস্তুটি নিতে পারব না, অর্থাৎ আমাদের ২-ডি অ্যারেতে ব্যাগের ওই সাইজের জন্য আমরা আগের বস্তুটি পর্যন্ত যতটুকু নিতে পেরেছি সেটাই আমাদের ব্যাগের বর্তমান সাইজের অপটিমাম সল্যুশন। কঠিন লাগছে কি? 😕 সমস্যা নেই, একটা উদাহরণ দিয়ে বলি! ধরি, আমাদের কাছে বস্তু আছে ৩টা – ২,৪ ও ৫ সাইজের। আমাদের ব্যাগের সাইজ হল ৭। প্রথমে আমরা ২ সাইজের বস্তুর জন্যে ব্যাগের প্রত্যেকটি সাইজের অপটিমাম ভ্যালু বের করলাম, এক্ষেত্রে ১ ছাড়া বাকি সবকয়টি সাইজের জন্যেই আমরা ব্যাগে বস্তুটি নিতে পারব। এরপর যখন আমরা ৪ সাইজের বস্তুটি বিবেচনায় আনব, তখন কিন্তু আমরা আর ১,২,৩ সাইজের ব্যাগের জন্যে বস্তুটি নিতে পারব না। কিন্তু ব্যাগ কিন্তু তখন খালি নেই, কারণ আমরা এর আগেই ২ সাইজের বস্তুটি নিয়ে নিয়েছি, সুতরাং যখন আমরা ২,৪ দুটি বস্তু বিবেচনায় রেখে ব্যাগের বিভিন্ন সাইজের জন্যে ভ্যালুগুলো বের করব, তখন যদি আমরা বস্তুটি নিতে না পারি, তাহলে আগের আইটেম পর্যন্ত আমরা যতটুকু ভ্যালুর বস্তু নিতে পেরেছি, সেটাই আমাদের অপটিমাম সল্যুশন।